پاتسۆن داکا
پاتسۆن داکا (لەدایکبووی ٩ی تشرینی یەکەمی ١٩٩٨)یاریزانێکی پیشەگەری تۆپی پێی زامبیایە کە یاری دەکات وەک ھێرشبەر لە خولی پرێمییەرلیگ بۆ یانەی لیستەر سیتی و ھەڵبژاردەی تۆپی پێی زامبیا.

لەڕێی سیستەمی لاوانەوە، داکا یاری بۆ یانەی ناوخۆیی کافوێ سەڵتیکد دەکرد، کە بە خواستن یاری دەکرد بۆ نچەنگا ڕەنجەرس و پاوەر داینامۆس. لە کانوونی دووەمی ٢٠١٧ داکا چووە پاڵ تیمی دووەمی ڕێد بۆڵ ساڵزبۆرگ کە ئەویش لیفێرینگ بوو لە نەمسا، پاشان لە ھاوینی ٢٠١٧ بوو بە بەشێک لە تیمی یەکەم. یارمەتی ساڵزبۆرگی دا بۆ بردنەوەی چوار نازناوی بۆندسلیگای نەمسا و سێ جامی نەمسایی. لە ھاوینی ٢٠٢١ داکا گواسترایەوە بۆ لیستەر سیتی لە پریمەرلیگ.

داکا نوێنەرایەتی زامبیا دەکات لە ئاستی نێودەوڵەتیدا، یەکەم یاری خۆی لە تەمەنی ١٦ ساڵیدا ئەنجامدا لە ٢٠١٥

کاروانی یانە

کاروانی سەرەتایی 
داکا دەستی بە کاروانی لاوێتی کرد لە یانەی کافوێ سەڵتیک لە شارەکەی خۆی، کە پەیوەندی کرد بە ئاستی خوار ١٢ ساڵان، پێش ئەوەی بچێتە ئاستی خوار ١٤ ساڵان لە ساڵی ٢٠٠٧ و بۆ ئاستی خوار تەمەن ١٧ ساڵان لە ٢٠١٠.

لە ھاوینی ٢٠١٤دا، داکا بە خواستن بۆ ماوەیی یەک ساڵ نێردرا بۆ نچانگا ڕەینجەرس لە سوپەرلیگی زامبیا. پاشان لە ھاوینی ٢٠١٥ بە خواستن درا بە پاوەر دینامۆس. لە دینامۆس، وەرزەکەی بە گۆڵکاری یانەکە کۆتایی پێھات بە ١٢ گۆڵ.

لیفێرینگ 
داکا سەرەتا گواسترایەوە بۆ نەمسا کاتێک گرێبەستی لەگەڵ لیفێرینگ واژوو کرد بۆ نیو وەرز بە خواستن لە کافوێ سەڵتیکەوە.

ڕێد بۆڵ ساڵزبۆرگ 
داکا گرێبەستی لەگەڵ ڕێد بۆڵ ساڵزبۆرگ واژوو کرد لە ساڵی ٢٠١٧. ئەو یارمەتی یانەکەی دا بۆ بردنەوەی خولی لاوانی ئەورووپا، دوو گۆڵی لە دوو یاری دا تۆمارکرد. لە ٢٧ی تشرینی دووەمدا، داکا گۆڵێکی تۆمارکرد بەرامبەر جێنک لە خولی پاڵەوانەکانی ئەورووپا ٢٠١٩–٢٠، کە بووە یەکەم یاریزانی زیمبیا کە گۆڵ لە قۆناغی کۆمەڵەکانی پاڵەوانێتییەکەدا تۆمار بکات.

لە ١٨ی کانوونی یەکەمی ٢٠١٩ داکا گرێبەستەکەی ھەتا ھاوینی ٢٠٢٤ درێژکردەوە.

لە ٣٠ی ئەیلوولی ٢٠٢٠دا، گۆڵێکی تۆمارکرد لە بردنەوەی ٣–١ بەرامبەر مەکابی تێل ئەڤیڤ لە قۆناغی کۆتایی پاڵاوتن بۆ خولی یانە پاڵەوانەکانی ئەورووپا ٢٠٢٠–٢١ لە ٢١ی ئایاری ٢٠٢١ داکا بە باشترین یاریزانی وەرزی بۆندسلیگا دانرا لە دوای تۆمارکردنی ٢٧ گۆڵ لە ٢٨ یاری، کە یانەکە چوارەم نازناوی لەسەر یەکی خولەکەی بردەوە.

لیستەر سیتی 

لە ٣٠ی حوزەیرانی ٢٠٢١ داکا گرێبەستێکی بۆ ماوەی پێنج ساڵ لەگەڵ یانەی لیستەر سیتی واژوو کرد، بە بڕی ٢٣ ملیۆن پاوەند. داکا یەکەمین یاری خۆی بۆ یانەکە ئەنجامدا بە بەشداری کرد وەک یەدەگ و دواتر ھاتنە یاریگا لە بردنەوەی ١–٠ ی لیستەر بەرامبەر پاڵەوانی پرێمییەرلیگ یانەی مانچێستەر سیتی لە ٧ی ئاب. لە ٢٣ی ئابی داکا یەکەم یاری خۆی لە پریمەرلیگ ئەنجامدا وەک یەدەگ لە جێگەی ھارڤی بارنز لە دۆڕاندنیان ٤–١ لە دەرەوەی یاریگای خۆیان بەرامبەر یانەی وێست ھام یونایتد.

لە ١٦ی تشرینی یەکەمدا، یەکەم گۆڵی بۆ یانەی لیستەر سیتی تۆمارکرد لە بردنەوەی ٤–٢ بەرامبەر مانچستەر یونایتد لە یاریگای کینگ پاوەر. لە ٢٠ی تشرینی یەکەمدا ھەر چوار گۆڵەکەی تۆمارکرد لە بردنەوەی ٤–٣ بەرامبەر سپارتاک مۆسکۆ لە خولی ئەورووپای ٢٠٢١–٢٢، کە بووە یەکەم یاریزانی لیستەر کە بتوانێت چوار گۆڵ لە یارییەکدا تۆمار بکات لە ساڵی ١٩٥٨ەوە. لە ٢٥ی تشرینی دووەمی ٢٠٢١ داکا بوو بە گۆڵکاری مێژووی لیستەر لە پاڵەوانێتییە ئەورووپییەکان بە تۆمارکردنی گۆڵێک لە بردنەوەی ٣–١ بەرامبەر لیجیا وارشاو لە خولی ئەورووپا.

کاروانی نێودەوڵەتی 
داکا یەکەمین یاری خۆی بۆ زامبیا ئەنجامدا لە بردنەوەی یارییەکی دۆستانە بەرامبەر مالاوی لە ١٠ی ئایاری ٢٠١٥. بوو بە باشترین یاریزانی لاوی ساڵەکە لە کیشوەری ئەفریقیا.

ژیانی کەسی 
باوکی داکا، ناتالی داکا، یاریزانێکی پێشووی تۆپی پێ بوو کە وەک یاریزانێکی باڵی ھێرشبردن یاری دەکرد بۆ یانەی ناوخۆیی نیترۆجین ستارس. لە ڕووی دینییەوە مەسیحییەکی پابەندە.

ئاماری کاروانی وەرزشی

یانە

نێودەوڵەتی

خەڵاتەکان 

لاوانی ڕێد بۆڵ ساڵزبۆرگ
 خولی لاوانی ئەورووپا: ٢٠١٦

ڕێد بۆڵ ساڵزبۆرگ
 بۆندسلیگای نەمسا: ٢٠١٧–١٨، ٢٠١٨–١٩، ٢٠١٩–٢٠، ٢٠٢٠–٢١
 جامی نەمسا: ٢٠١٨–١٩، ٢٠١٩–٢٠، ٢٠٢٠–٢١

لیستەر سیتی
 جامی قەڵغانی ئینگلیزی: 2021
 جامی نەتەوەکانی ئەفریقای خوار تەمەن ٢٠ ساڵان: ٢٠١٧
 جامی کۆسافا خوار ٢٠ ساڵ: ٢٠١٦

تاکەکەسی
 باشترین یاریزانی جامی نەتەوەکانی ئەفریقا خوار ٢٠ ساڵ: ٢٠١٧
 پێکھاتەی جامی نەتەوەکانی ئەفریقای خوار ٢٠ ساڵ: ٢٠١٧
 یاریزانی لاوی ئەفریقیا: ٢٠١٧
 یاریزانی لاوی خولی سوپەری زامبیا: ٢٠١٤، ٢٠١٦
 وەرزشوانی ساڵی زامبیا: ٢٠١٧
 یاریزانی وەرزی بۆندسلیگای نەمسا: ٢٠٢٠–٢١
 گۆڵکاری بۆندسلیگای نەمسا: ٢٠٢٠–٢١

سەرچاوەکان 

یاریزانانی تۆپی پێی دوور لە وڵات لە ئینگلستان
زیندووان
لەدایکبووانی ١٩٩٨